10 Se se diragaletseng Petere kwa tshimong ya Gethesemane se ne sa mo ruta thuto ya botlhokwa malebana le go nna a thantse. Pelenyana ga foo, Jesu o ne a ba raya a re: “Lona lotlhe lo tla kgotšwa ka ga me mo bosigong jono.” Mme fa Petere a utlwa seo o ne a re: “Le mororo ba bangwe botlhe ba kgotšwa ka ga gago, nna ga nkitla ke kgotšwa!” Jesu o ne a mmolelela gore o tla mo itatola makgetlho a le mararo. Petere o ne a bua jaana a sa tikatike: “Le e leng fa nka tshwanela go swa le wena, ga ke na go go itatola ka gope.” (Math. 26:31-35) Le fa go ntse jalo, Petere o ne a kgotšwa fela jaaka Jesu a ne a mmoleletse. E re ka Petere a ne a hutsafaditswe thata ke go bo a itatotse Jesu, o ne a “lela mo go botlhoko.”—Luke 22:60-62.